Zakaj pa ti blogaš? Ha? No, zakaj?

15 septembra , 2006 at 9:56 dop

Najpogostejše vprašanje mojih prijateljic zadnjih dni.

In vprašanje, ki ga prej ali slej zapiše na svoj blog skoraj vsak bloger. Vem, vem, grozovito dolgočasno vprašanje, ki je bilo zapisano že milijonkrat.

Nekateri menijo, da blogerji blogajo zato, ker iščejo pozornost, ker hočejo biti v koraku z modernimi smernicami, ker se morajo nekako po/hvalit in izraziti (express yourself), ker hočejo biti pripadniki neke skupnosti, ker želijo blog izkoristiti za svojo poslovno promocijo in dodatni zaslužek. Nekateri blogerji menijo, da imajo za povedat pomembne reči, ki bi jih drugi ljudje morali prebrati. Ali pa samo zato, ker je kul biti bloger? Priznam, tudi sama sem imela podobno mnenje pol leta nazaj. Sploh na osnovi nekaj površno prebranih blogov, ki so to mnenje vsekakor potrjevali. Večina ljudi meni o bloganju podobno kot Maddox.

Vzrokov za pisanje blogov ne bom kategorizirala in ne bom jih komentirala. Saj mnogi pisci blogov pišemo tudi iz večih zelo različnih, a tudi prepletajočih se vzrokov in nagibov. V štirih mesecih, kar sama pišem blog (no ja vem, sem še čista fazanka, eh kaj zdaj tu pametujem?), sem prišla do nekaj ugotovitev. Predvsem pa to tega, da ljudje pišemo bloge še iz številnih drugih razlogov.

Nekateri ga uporabljajo za “branding”, delitev svojega znanja, pa tudi za ustvarjanje pozitivne podobe tega, s čimer se ukvarjajo. V to kategorijo pogosto padejo “business blogs”. Nekateri uporabljajo blog za izpovedno terapijo. Namesto psihiatra. Z izpovednimi zapisi si očistijo dušo in olajšajo bremena. Nekateri pišejo blog, ker v resnici nimajo drugih socialnih stikov. Pišejo zato, da nekdo bere in se z njimi pogovarja, da vedo da jih nekdo vseeno posluša. Nekateri pišejo blog, ker neskočno radi pišejo, imajo mnenje, ki ga želijo izraziti, Nekateri uživajo v ustvarjanju, oblikovanju svojega bloga. Kar nekaj ljudi piše blog za ustvarjanje vzajemne komunikacije. Nekateri pišejo blog v iskanju popularnosti in rekordnih dosežkov. Nekateri potrebujejo več samopotrjevanja. Pisanje blogov mnogim koristi v pridobivanju novih znanj. Ko pripravljaš prispevek za blog, se ob raziskovanju in prebiranju podobnih tem, lahko veliko naučiš. Spet eni pišejo blog, ker živijo daleč od družine in prijateljev in so tako nekako povezani. Zagotovo je tudi nekaj ljudi, ki blogajo v silni želji nad kontrolo – samih sebe in drugih.

Hm, teli zgoraj našteti razlogi niso kaj prida globoki, kajne? Večina se v kakšnem od razlogov vsaj malo najdete. Prav veliko pa tudi ne, kajne? Svojo kreativnost po pisanju in ustvarjanju pa ja lahko izražamo še na številne druge načine. Zakaj ravno blog? In nenazadnje: prepričana sem, da obstaja tudi kdo, ki piše blog zato, ker trdno verjame, da lahko s svojim pisanjem spreminja svet.

Share this: Twitter

Facebook

Všečkaj: Všeč mi je Nalaganje ... Povezano

Entry filed under: Blogosfera.